Batho ba ba amegang ka wena. Botshelo jwa gago bo botlhokwa mo bathong ba bangwe—go akaretsa ditsala le ba lelapa la gago ba ba ka tswang ba setse ba kile ba go bolelela gore ba amega ka wena. Batho ba ba amegang ka wena ba akaretsa le batho ba o ka tswang o ise o tsamaye o kopane le bone. Ka sekai, fa Basupi ba ga Jehofa ba le mo bodireding, ba a tle ba kopane le batho ba ba tlaletsweng, ba bangwe ba bone ba ileng ba bolela gore ba ne ba tlhoka thuso fela thata mo ba neng ba akanya go ipolaya. Go rera ka ntlo le ntlo go dirile gore Basupi ba ga Jehofa ba nne le tshono e e tlhomologileng ya go thusa batho ba ba ntseng jalo. Basupi ba ga Jehofa ba latela sekao sa ga Jesu ka go amega ka beng ka bone. Ba amega le ka wena.—Johane 13:35.